323 kvadratmeter stor lejlighed i Bjarke Ingels-byggeri på Aarhus Ø solgt for 19 mio. kr. Det er højeste pris nogensinde for en lejlighed i Danmark udenfor København.

Annonce

19 mio. kr.

Det er den dyreste lejlighedshandel, der nogensinde er indgået i Danmark udenfor København, der forleden blev skrevet under på.

Og så findes lejligheden endda foreløbig kun på arkitektens tegninger.

Det er så også stjernearkitekten Bjarke Ingels, der har tegnet stregerne til AARhus på Aarhus Ø, hvor den 323 kvadratmeter store lejlighed med 85 kvadratmeter terrasse på 11. sal, bliver bygget.

19 mio. kr. er rigtig mange penge for en bolig i Aarhus. Til sammenligning blev Lille Marselis på Strandvejen for få år siden solgt for næsten samme beløb - små 22 mio. kr.

Annonce

Dyrest i AARhus: 25 mio. kr.

»Det er tre pænt store lejligheder, der er blevet slået sammen til én for at imødekomme købers ønsker,« fortæller Johan Nairn, indehaver af Nybolig på Bruuns Bro, der står for salget af lejlighederne i AARhus.

»Det er lidt en tendens, vi ser, at flere ønsker at slå et par lejligheder sammen til én i projektet,« fortsætter han.

I AARhus var der allerede tidligere solgt en anden af de helt dyre boliger - en lejlighed til 17 mio. kr.

Tilbage på hylderne har Johan Nairn dog stadig den absolut dyreste: Pris 25 mio. kr.

Annonce

100 boliger er solgt

Nybolig har nu solgt 100 af de 250 boliger i AARhus. I alt er der solgt lejligheder her for 588 mio. kr. stort set inden, man er begyndt at grave ud til p-kælder under det nærmest dobbet-A-formede hus på Aarhus Ø.

»Det er exceptionelt. Jeg tror ikke, du kan finde et andet projekt i Danmark, der har solgt så vildt, stort set inden byggeriet er gået i gang,« siger Johan Nairn.

Rekordpris eller ej. Køberne må ruste sig med lidt tålmodighed, inden møblerne kan komme på plads i den store 11. sals-lejlighed.

»Jeg har lovet dem, at lejligheden står klar til indflytning kl. 12 21. december 2018,« siger Johan Jairn.

Annonce

Mange købere fra Aarhus C

Byudvikler Rune Kilden, der sammen med Michael Mortensen fra Casa i Horsens står bag AARhus, glæder sig over, at der er afsætning også i boligerne på de øverste hylder.

»Vi har da været lidt spændte på, om man kan sælge så dyre lejligheder i Aarhus. Det har vist sig, at vi kan sælge såvel de små og mellemstore som de helt store lejligheder,« siger Rune Kilden og fortsætter: